cyanic-selkie/wikianc huggingface dataset:
கறுப்புப் பணம் (திரைப்படம்)
கதை
கடத்தப்பட்ட ராஜூவைத் திரும்பியனுப்ப பத்து இலட்ச ரூபாயை சத்தியநாதனிடம் கொள்ளையர்கள் கேட்கின்றனர். சத்தியநாதன் தன் மனைவியின் வற்புறுத்தலால் தாமோதரனுக்குத் தருவதற்காக வைத்திருந்த கறுப்புப்பணமான பத்து இலட்ச ரூபாயை கொள்ளையர்களுக்குக் கொடுத்து ராஜூவை மீட்கிறார். இதனால் சத்தியநாதனால் கெடுவுநாளில் தாமோதரனுக்கு பணம் கொடுக்க முடியவில்லை. தாமோதரனோ சத்தியநாதன் முன்பணமாகக் கொடுத்த பத்து இலட்ச ரூபாயையும் திருப்பித்தர மறுக்கிறார். தாமோதரன் பெங்களூருக்குச் சென்று யாரேனும் இளம்பெண் ஒருவரைத் திருமணம் செய்ய இருப்பதை அறிகிறார். எனவே, மீதமுள்ள பத்து இலட்ச ரூபாய்க்குப் பதிலாக தன் மகள் தேவியை தாமோதரனுக்குத் திருமணம் செய்விக்க முடிவுசெய்கிறார். தாமோதரனும் அதற்கு ஒப்புக்கொள்கிறார். இதனை அறிந்து தேவியைக் காதலிக்கும் காந்தி வருந்துகிறார். தணிகாசலம் அவருக்கு ஆறுதல் கூறுகிறார்.
தாமோதரன், தேவி திருமணத்திற்கு தணிகாசலம் உள்ளிட்ட பெரியமனிதர்கள் அனைவரும் வருகின்றனர். தாமோதரன் தேவியின் கழுத்தில் தாலிகட்டப் போகும்பொழுது விளக்கு அணைக்கப்படுகிறது. இருள் சூழ்கிறது. மீண்டும் விளக்கு வந்தபொழுது தாமோதரன் கடத்தப்பட்டு இருப்பதை அனைவரும் அறிகின்றனர். தணிகாசலத்தின் உதவியோடு சத்தியநாதனும் ராஜூவும் காவல்துறையில் முறையீடு செய்கின்றனர். சத்தியநாதனிடமும் ராஜூவிடமும் காவல்துறை ஆய்வாளர் விசாரணைசெய்து கொள்ளையர்களால் செகநாதன் கடத்தப்பட்டு, பணங்கொடுத்து மீட்கப்பட்டதை அறிகிறார்.
நடிகையின் வீட்டில் லூசி வேலைக்காரராகச் சேர்கிறார். நடிகை, அவர் அம்மா, லூசி மூவரும் படப்பிடிப்பிற்குச் செல்கின்றனர். படப்பிடிப்பு நடந்துகொண்டிருக்கும்பொழுது லூசி தன் நண்பர்களுக்கு நடிகை வீட்டில் யாருமில்லை என்பதைத் தெரிவிக்கிறார். சிறிதுநேரத்தில், நடிகை வீட்டில் திருடுபோனது படப்பிடிப்பில் உள்ளவர்களுக்குத் தெரியவருகிறது. நடிகையும் அவர் அம்மாவும் காவலர்களோடு வீட்டிற்கு வந்தால், அங்கிருந்த கறுப்புப்பணம் முழுவதும் கொள்ளையடிக்கப்பட்டிருப்பது தெரியவருகிறது.
நகரின் பெரிய விடுதியொன்றில் லூசியின் நடனநிகழ்ச்சி நடக்கிறது. அதற்கு துப்பறிவாளரும் சென்றிருக்கிறார். லூசி நடனமாடிக்கொண்டே அரங்கிற்குள் உலாவி அங்கு வந்திருக்குப்பவர்களின் கைப்பை, பணப்பை ஆகியவற்றித் திருடி தன் நண்பர்களிடம் கொடுக்கிறார். இதனை துப்பறிவாளர் கவனிக்கிறார். நடனம் முடிந்து அனைவரும் கிளம்பும்பொழுது லூசியையும் அவர் கூட்டத்தினரையும் பிடிக்க துப்பறிவாளர் முயல்கிறார். அவர்களில் ஒருவரை அடித்துப்போட்டுவிட்டு அவரின் வேடத்தில் துப்பறிவாளர், கொள்ளையர்கள் கூட்டத்தோடு சேர்ந்து அவர்கள் இடத்திற்குச் செல்கிறார்.
தாமோதரனின் தோட்டத்தில் கொள்ளையர்கள் கொள்ளையடிக்கும் பொழுது காவல்துறையினர் அங்கு வந்துவிடுகின்றனர். தப்பியோட முயன்ற கொள்ளையர்களை வளைத்துப் பிடிக்கின்றனர். அப்பொழுது கறுப்புப் பர்தா அணிந்த உருவமொன்று இருட்டில் பதுங்கிப் பதுங்கிச் செல்வதை ஆய்வாளர் சண்முகசுந்தரம் கவனிக்கிறார்; பிந்தொடர்ந்து சென்று அவ்வுருவத்தின் முகத்தில் விளக்கை அடிக்கிறார். அந்த உருவத்தில் இருப்பவர் தணிகாசலம் என்பதை அறிந்து அதிர்ச்சி அடைகிறார்.
வீட்டிற்குத் திரும்பிய ஆய்வாளர் சண்முகசுந்தரம் செய்நன்றிக்காக தற்கொலை செய்துகொள்ள முயல்கிறார். அதனைத் தடுக்கும் தணிகாசலம், சண்முகசுந்தரத்திடம் சரணடைகிறார். வழக்கு தணிகாசலத்திற்கு நண்பரான நீதிபதி சதாசிவத்தின் முன் விசாரணைக்கு வருகிறது. அரசு வழக்கறிஞர் டெய்சி அரசு சார்பாக தணிகாசலத்திற்கு எதிராக வாதிடுகிறார். தணிகாசலமும் அவர் கூட்டாளிகளும் குற்றத்தை ஒப்புக்கொள்கின்றனர். தணிகாசலம் நீதிபதியிடம் அனுமதி பெற்று குற்றத்திற்கான காரணத்தை விளக்குகிறார். அதில், தான் இளமையில் தாயை இழந்தவன்; கல்லூரிப்படிப்பிற்குத் தேவையான பணத்தை தன் தந்தைக்கு முதலாளி தரமறுத்ததால் தந்தையை இழந்தவன்; எனவே, பணம் இல்லாததால் கல்லூரிப்படிப்பு மறுக்கப்பட்டவன். அதன்விளைவாக சமூகச் சமநிலையை உருவாக்க, தன்னைப்போல பாதிக்கப்பட்டவர்களுடன் சேர்ந்து கறுப்புப்பணம் வைத்திருப்பவர்களிடம் கொள்ளையடித்து அவர்கள் பெயரிலேயே நன்கொடையாக ஏழைகளுக்கு உதவியவன்; இதற்காக தன் மகள் லூசியை ஈடுபடுத்தியவன் எனக் கூறிகிறார்.
நீதிமன்றம் சட்டத்தின் பல்வேறு பிரிவுகளின் கீழ் அவர்கள் அனைவருக்கும் தண்டனை வழங்குகிறது. நீதிமன்ற வாயில் தணிகாசலம், தன் மகன் காந்திக்கும் சத்தியநாதன் மகள் தேவிக்கும் திருமணம் செய்துவைத்த பின்னர் தன் நண்பர்களோடு சிறைக்குச் செல்கிறார்.
நடிகர்கள்
== பாடல்கள் ==
வெளியிணைப்புகள்
பகுப்பு:1964 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள்
பெராக்சியிருசல்பேட்டு
பெராக்சியிருசல்பேட்டு(peroxydisulfate) என்பது என்ற மூலக்கூற்று வாய்ப்பாடு கொண்ட ஓர் அயனியாகும். பொதுவாக இது பெர்சல்பேட்டு அயனி என்று அடையாளப்படுத்தப்படுகிறது. ஆனால் பெராக்சோவொருசல்பேட்டு, .அயனியையும் இது குறிக்கிறது. பெராக்சியிருசல்பேட்டு அயனியைக் கொண்டிருக்கும் உப்புகள் தோராயமாக ஆண்டொன்றுக்கு 5,00,000 இலட்சம் டன்கள் உற்பத்தி செய்யப்படுகின்றன. சோடியம் பெர்சல்பேட்டு (Na2S2O8), பொட்டாசியம் பெர்சல்பேட்டு (K2S2O8), அமோனியம் பெர்சல்பேட்டு ((NH4)2S2O8) போன்றவை முக்கியமான சில உப்புகளாகும். இவ்வுப்புகள் யாவும் நிறமற்றவை, நீரில் கரையக்கூடியவை மற்றும் வலிமையான ஆக்சிசனேற்றிகள் ஆகும்.
பயன்பாடுகள்
[O3SO–OSO3]2− ⇌ 2 [SO4]•−
பிரதான வர்த்தகப் பயன்பாடுகள் தவிர்த்து பெராக்சியிருசல்பேட்டுகள் ஆய்வகங்களிலும் வினைகளில் பங்கேற்கின்றன.:
மேற்கோள்கள்
பகுப்பு:பெர்சல்பேட்டுகள் பகுப்பு:கந்தக ஆக்சோ எதிர்மின் அயனிகள்
ஜி. யு. போப் விருது (தமிழ்நாடு அரசு)
'''ஜி. யு. போப்''' விருது தமிழ்நாடு அரசின் தமிழ் வளர்ச்சித் துறையால் வழங்கப்படும் விருது ஆகும். இவ்விருது 2014 ஆம் ஆண்டு ஏப்ரல் திங்களில் கொண்டாடப்படும் சித்திரைத் திருநாள் தொடங்கி ஒவ்வோராண்டும் வழங்கப்படும்.
பெயர்க் காரணம்
ஜி. யு. போப் என்னும் ஆங்கிலேயர், தமிழகத்திற்கு வந்து தமிழைக் கற்றவர். தமிழ் மொழியில் உள்ள திருக்குறள், நாலாடியார், திருவாசகம் ஆகிய நூல்களை ஆங்கிலத்தில் மொழிபெயர்த்தார். இதனால் அந்நூல்களின் கருத்துகளும் பெருமைகளும் பிற நாடுகளில் பரவின. எனவே ஜி. யு. போப்பின் தமிழ்த் தொண்டைப் போற்றும்வகையில் ஜி. யு. போப்பின் பெயரால் விருது உருவாக்கப்பட்டு இருக்கிறது.
யாருக்கு?
தமிழ் மொழியில் இருக்கும் இலக்கியங்களை பிற மொழிகளில் மொழிபெயர்க்கும் சிறந்த மொழிபெயர்ப்பாளருக்கு இவ்விருது வழங்கப்படுகிறது.
எவ்வளவு? எவை?
ஜி. யு. போப் விருது பெறுபவருக்கு விருதுத் தொகையாக ஒரு இலட்சம் ரூபாயும் தங்கப் பதக்கம், தகுதியுரை, பொன்னாடை ஆகியவையும் வழங்கப்படுகின்றன. இதற்கென ஆண்டுதோறும் 1.50 இலட்சம் ரூபாய் ஒதுக்கீடு செய்யப்படுகிறது.
எப்பொழுது?
ஜி. யு. போப் விருது ஒவ்வோராண்டும் ஏப்ரல் திங்களில் நடைபெறும் சித்திரைத் திருநாளில் வழங்கப்படுகிறது.
சான்றடைவு
பகுப்பு:தமிழ் வளர்ச்சித் துறை விருதுகள் பகுப்பு:தமிழ் மொழிபெயர்ப்பு விருதுகள்
என்னருமை மனைவி
என்னருமை மனைவி 1989 இல் வெளிவந்த தமிழ்த் திரைப்படமாகும். ஜெய்குமார் நடித்த இப்படத்தை அவரே இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:காந்திமதி நடித்த திரைப்படங்கள்
சாட்சாரி தேசியப் பூங்கா
சாட்சாரி தேசியப்பூங்கா (Satchari National Park) வங்காளதேசத்தில் ஹபிகாஞ் மாவட்டத்தில் அமைந்துள்ளது. 1974 ஆம் ஆண்டு வனவிலங்குப் பாதுகாப்புச் சட்டத்திற்குப் பின்னர் 243 ஹெக்டேர்கள் (600 ஏக்கர்கள்) நிலப்பரப்பில் உருவாக்கப்பட்டது. சாட்சாரி எனும் வங்காளச் சொல்லுக்கு ஏழு ஓடைகள் என்று பெயர். இந்த வனப்பகுதியில் 7 ஓடைகள் செல்வதால் இந்தப்பெயர் சூட்டப்பட்டது. இந்தப்பூங்கா ரகுநந்தன் மலையில் அமைந்துள்ளது. இது வங்காளதேசத்தின் தலைநகரான டாக்காவிலிருந்து 130 கிலோமீட்டர்கள் தொலைவில் அமைந்துள்ளது. இங்கே உள்ள திப்ரா கிராமத்தில் 24 குடும்பங்கள் வசிக்கின்றனர். இங்கே 9 தேயிலைத் தோட்டங்கள் அமைந்துள்ளன. அரசுடன் இணைந்து நிஷர்கா எனும் தன்னார்வ அமைப்பும் இந்தப்பூங்காவை பராமரிக்கின்றனர். இங்கே சுற்றுச் சூழல் சுற்றுலாவும் நடத்துகின்றர்.
மேற்கோள்கள்
பகுப்பு:தேசியப் பூங்காக்கள் பகுப்பு:வங்காளதேசம்
அலெட்டா ஜேக்கப்ஸ்
அலெட்டா ஹென்றிட் ஜேக்கப்ஸ் ( Aletta Henriëtte Jacobs ) 9 பிப்ரவரி 1854 - 10 ஆகஸ்ட் 1929) நெதர்லாந்தைச் சேர்ந்த மருத்துவரும் பெண்கள் வாக்குரிமை ஆர்வலரும் ஆவார். அதிகாரப்பூர்வமாக ஒரு டச்சு பல்கலைக்கழகத்தில் சேரும் முதல் பெண் என்ற முறையில், நெதர்லாந்தின் முதல் பெண் மருத்துவர்களில் ஒருவரானார். 1882 ஆம் ஆண்டில், இவர் உலகின் முதல் பிறப்பு கட்டுப்பாட்டு மௌத்துவமனையை நிறுவினார். மேலும் டச்சு மற்றும் சர்வதேச பெண்கள் இயக்கங்களில் ஒரு தலைவராகவும் இருந்தார். பாலியல் தொழிலை ஒழுங்குபடுத்துதல், பெண்களின் பணி நிலைமைகளை மேம்படுத்துதல், அமைதியை மேம்படுத்துதல் மற்றும் பெண்களின் வாக்களிக்கும் உரிமைக்கு அழைப்பு விடுக்கும் நோக்கத்தில் பிரச்சாரங்களை இவர் வழிநடத்தினார்.
பத்தொன்பதாம் நூற்றாண்டின் மத்தியில் பிறந்த அலெட்டா ஜேக்கப்ஸ், தன் தந்தையைப் போல் மருத்துவராக வேண்டும் என்று ஆசைப்பட்டார். இதற்கான தடைகள் இருந்தபோதிலும், இவர் உயர் கல்வியில் நுழைவதற்கு போராடினார். ஆனாலும் 1879 இல் நெதர்லாந்தின் வரலாற்றில் மருத்துவத்தில் முனைவர் பட்டம் பெற்ற முதல் பெண் என்ற பெருமையை பெற்றார். பெண்கள் மற்றும் குழந்தைகளுக்கு மருத்துவ சேவைகளை வழங்குவதிலும், உழைக்கும் பெண்களின் ஆரோக்கியம் குறித்தும் அக்கறை காட்டினார், சட்டங்கள் பெண்களின் ஆரோக்கியத்திற்கு போதுமான பாதுகாப்பை வழங்காததால், அவர்களின் பொருளாதார நிலைத்தன்மை சமரசம் செய்யப்படுவதை உணர்ந்தார். ஏழைப் பெண்களுக்கு சுகாதாரம் மற்றும் குழந்தை பராமரிப்பு குறித்து கல்வி கற்பதற்காக இலவச மருத்துவ மனையைத் திறந்தார். மேலும் 1882 ஆம் ஆண்டில் கருத்தடை தகவல் மற்றும் சாதனங்களை விநியோகிக்க தனது சேவைகளை விரிவுபடுத்தினார். 1903 ஆம் ஆண்டு வரை மருத்துவப் பயிற்சியைத் தொடர்ந்தாலும், பெண்களின் வாழ்க்கையை மேம்படுத்தும் நோக்கில் தனது கவனத்தை செயல்பாட்டின் மீது அதிகளவில் திருப்பினார்.
வெளி இணைப்புகள்
பகுப்பு:1929 இறப்புகள் பகுப்பு:1854 பிறப்புகள்
திருவருள் காளீசுவரர் சுப்பிரமணியசுவாமி கோயில், மலையக்கோயில்
திருவருள் காளீசுவரர் சுப்பிரமணியசுவாமி கோயில், தமிழ்நாட்டில் புதுக்கோட்டை மாவட்டத்தில், புதுக்கோட்டை-பொன்னமராவதி சாலையில், நற்சாந்துபட்டி கிராமத்திலிருந்து 2 கி.மீ. தொலைவில் மலையக்கோயில் என்னுமிடத்தில் மலையில் அமைந்துள்ள சிவன் மற்றும் முருகன் கோயிலாகும். புதுக்கோட்டையில் இருந்து மலையக்கோவிலுக்கு நேரடியாக நகரப் பேருந்து வசதி உள்ளது.
அமைப்பு
மலையக்கோயில் முன்னர் ‘ஒருக்கொம்பு மலை’, ‘குறிஞ்சி கொத்த நாவல் குறிச்சி’, ‘திருநாவலங்கிரி’, ‘திருவோதிக்கால்’ என்ற பெயர்களால் அழைக்கப்பட்டது.ஏறுவதற்கும் இறங்குவதற்கும் சாரப்பாதை, படிவெட்டுப்பாதை என்ற இருவேறு பாதைகள் உள்ளன. மலையின் கீழுள்ள கோயில் ‘கீழ்க்கோயில்’ என்றும், மலையின் மீதுள்ள கோயில் ‘மேல்கோயில்’ என்றும் அழைக்கப்படுகிறது. மலையின் அடிவாரத்தில் கிழக்கில் ஒரு குடவரைக் கோயிலும், தெற்கில் ஒரு குடவரைக் கோயில்களும், ஆக இரண்டு குடவரைக் கோயில்கள் உள்ளன. கிழக்குக் குடவரைக் கோயிலில் ஒரு கருவறையும் அதன் நடுவில் லிங்கமும் மலைப்பாறையில் செதுக்கப்பட்டுள்ளது. அதன் எதிரில் கிழக்கு நோக்கிய நிலையில் வலம்புரி விநாயகர் உள்ளார். இது கி.பி.2ஆம் நூற்றாண்டில் கட்டப்பெற்ற குடவரைக்கோயில் ஆகும்.
மலையடிவாரத்தில் சிவன்
மலையின் அடிவாரத்தில் சிவபெருமான், அம்மன், வலம்புரி நாயகர் ஆகியோர் உள்ளனர். அங்குள்ள இறைவன் திருவருள் காளீசுவரர் ஆவார். இறைவி தர்மசம்வர்த்தினி ஆவார். இறைவனை திருவேங்கை கனலீசுபவர், மலையலிங்கம் என்றும் அழைப்பர். இறைவியை தம்பிராட்டி, அறம்வளர்த்தநாயகி என்றும் அழைப்பர்.
மலை மீது முருகன்
மலை மேல் சுப்பிரமணியசுவாமி உள்ளார். அருகில் ஜடாமுனீசுவரர் சன்னதி உள்ளது. மலையேறியதும் அங்கு அர்த்தமண்டபத்தில் விநாயகர், உற்சவராக முருகப்பெருமான் ஆகியோர் உள்ளனர். கருவறையில் வள்ளி, தெய்வானையுடன் சுப்பிரமணிய சுவாமியாக முருகன் உள்ளார். தென் புறத்தில் இடும்பர் சன்னதி உள்ளது. முருகன் சன்னதிக்கு அருகில் உள்ள சுனையை சரவணப்பொய்கை என்றழைக்கின்றனர்.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:புதுக்கோட்டை மாவட்டத்திலுள்ள முருகன் கோயில்கள்
மான் நகரம், ஜோர்தான்
மான் நகரம் (ஆங்கிலம்: Ma'an ) ( مَعان   ) என்பது தெற்கு ஜோர்டானில் உள்ள ஒரு நகரம் ஆகும். தலைநகர் அம்மானுக்கு தென்மேற்கே 218 கிலோமீட்டர் தூரத்தில் அமைந்துள்ளது. இது மான் மாகாணத்தின் தலைநகராகவும் செயல்படுகிறது. 2015 ஆம் ஆண்டில் அதன் மக்கள் தொகை சுமார் 41,055 பேர் ஆகும். நபான் காலத்திலிருந்தே மான் என்ற பெயருடன் கூடிய நாகரிகங்கள் இருந்துள்ளன - நவீன நகரம் பண்டைய நகரத்தின் வடமேற்கே உள்ளது. இந்த நகரம் பண்டைய கிங்ஸ் நெடுஞ்சாலையிலும் நவீன பாலைவன நெடுஞ்சாலையிலும் அமைந்துள்ள ஒரு முக்கியமான போக்குவரத்து மையமாகும்.
வரலாறு
பொ.ச.மு. 2 மற்றும் 4 ஆம் நூற்றாண்டுகளுக்கு இடையில் யேமனை தளமாகக் கொண்ட ஒரு பண்டைய அரபு மக்களான மினியன்ஸ் (அரபியில் "மெய்ன்" என்று அழைக்கப்படுகிறது) என்பவர்களால் மான் நிறுவப்பட்டது. இந்த தளம் ஒரு முக்கிய வர்த்தக பாதையில் அமைந்திருந்தது மற்றும் மினியன் வணிகர்கள் மற்றும் மற்ற வணிகர்களால் குடியேறப்பட்டது. லோத்தின் மகனான "மான்" என்பவரின் பெயரை இந்த நகரம் கொண்டுள்ளது என்பது உள்ளூர் பாரம்பரியம்.
சிரியாவில் பைசாந்தியர்களின் காலத்தில், மான் அரபு கிறிஸ்தவ பழங்குடியினரான பானு சூதாம் பிரதேசத்தின் ஒரு பகுதியாக இருந்தது. திரான்ஸ்ஜோர்தானில் பைசாந்தியர்களுக்கு அடிமைப் பகுதியாக இருந்துள்ளது. 7 ஆம் நூற்றாண்டின் முற்பகுதியில், மானின் கிறிஸ்தவ ஆளுநர் பர்வா இப்னு அம்ர் அல்-சூதாமி இஸ்லாமிற்கு மாறினார். மேலும் முகம்மது நபிக்கு ஒரு வெள்ளை கழுதை மற்றும் தங்கம் உட்பட பலவிதமான பரிசுகளை அனுப்பினார். அவர் மதம் மாறியதை அறிந்த பைசாந்திய அதிகாரிகள் அறிந்தபோது, அவரை மீண்டும் பழைய மதத்திற்குத் திரும்ப உத்தரவிட்டனர். ஆனால் சூதாமி மறுத்துவிட்டார். இதன் விளைவாக, பைசாந்திய பேரரசர் இவரை சிறையில் அடைத்து சிலுவையில் அறைய உத்தரவிட்டார். இதற்கு பதிலளிக்கும் விதமாக மதீனாவில் உள்ள முஸ்லீம் அரசு, மானைக் கைப்பற்ற உசாமா இப்னு சயீத் தலைமையிலான இராணுவத்தை அனுப்பியது. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (February 2012)">மேற்கோள் தேவை  ]
காலநிலை
மான் குளிர் பாலைவன காலநிலையைக் கொண்டுள்ளது (கோப்பன் காலநிலை வகைப்பாடு). வெப்பமான கோடைகாலமும், அதிக உயரம் (1000 மீட்டருக்கு மேல்) காரணமாக லேசான குளிர் குளிர்காலமும் கொண்டது.ஆண்டுக்கு சராசரியாக 44 மி.மீ மழைப்பொழிவு என்பதே மிகவும் அரிதானது.
புள்ளி விவரங்கள்
1845 ஆம் ஆண்டில் மான் அல்-ஹிஜாசியாவில் 200 வீடுகளும், மான் அல்-ஷாமியா 20 குடும்பங்களும் இருந்தன. 1912 ஆம் ஆண்டில் கார்ல் பேடெக்கர் அதன் மக்கள் தொகை 3,000 ஆக இருக்கும் என்று மதிப்பிட்டார், அதே எண்ணிக்கை 1932 இல் கையேடு ப்ளூ என்பவரின் கணக்கெடுப்பில் பதிவு செய்யப்பட்டது. 1956 வாக்கில் மானின் மக்கள் தொகை 4,500 ஐ எட்டியது, 1973 இல் இது 9,500 ஆக இருந்தது. 1961 ஆம் ஆண்டில், மான் மக்கள் தொகை 6,643 என்ற அளவில் இருந்தது. மானில் இப்போது 75000 என்ற மக்கள் தொகை கொண்ட 5 பெரிய பழங்குடியினர் உள்ளனர்.
பொருளாதாரம்
குறைக்கப்பட்ட வருமான வரிகளைக் கொண்ட ஒரு சிறப்பு பொருளாதார மண்டலம் என்ற அபிவிருத்தி பகுதி இங்குள்ளது. ஏற்றுமதியிலிருந்து கிடைக்கும் வருமானத்தின் வரி உட்பட வேறு எந்த வரிகளும் விதிபதில்லை ஒழுங்குபடுத்தப்பட்ட ஒழுங்குமுறை நடைமுறைகள் உள்ளன. இங்கு தொழில்துறை பூங்காவின் கட்டுமானம் ஒன்று 2008 இல் தொடங்கப்பட்டுள்ளது. அது 2030 இல் முடிக்கப்பட உள்ளது.. சம்சு மான் சூரிய மின் நிலையம் இங்கு அமைந்துள்ளது.
குறிப்புகள்
பகுப்பு:ஜோர்தான்
பாலா (திரைப்படம்)
பாலா 2002 இல் வெளிவந்த தமிழ்த் திரைப்படமாகும். ஷாம் நடித்த இப்படத்தை தீபக் இயக்கினார்.
வகை
அதிரடித் திரைப்படம்
கதை
மகிழ்ச்சியான குடும்பத்தில் பிறந்த ஒரு இளைஞன் பாலா, சந்தர்ப்பவசத்தால் ஒரு அடியாளாக தாதாவிடம் சேர்கிறான். அந்த தாதாவின் எதிரியின் மகளைக் காதலிப்பதைப் போல் நடிக்குமாறு அவனின் தலைவர் சொல்லும்போது, அவன் அப்பெண்ணை நிஜமாகவே காதலிக்கிறான். இரு தாதாக்களும் இணைந்துவிட முடிவெடுக்கும் போது பாலா அவர்கள் இருவருக்கும் எதிரியாகி விடுகிறான். காதல் ஜெயித்ததா தாதாக்கள் ஜெயித்தார்களா என்று சொல்லும் கதை.
வெளி இணைப்புகள்
பகுப்பு:2002 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ரகுவரன் நடித்த திரைப்படங்கள்
அமெரிக்க ராட்சத ரன்ட் புறா
அமெரிக்க ராட்சத ரன்ட் புறா (American Giant Runt pigeon) பல ஆண்டுகள் தேர்ந்தெடுத்த இனப்பெருக்க முறையால் ஊனுக்காக உருவாக்கப்பட்டன. இவை பெரிய உடலமைப்பிற்காக அறியப்படுகின்றன.
தோற்றம்
இவ்வினம் அமெரிக்காவில் உருவாக்கப்பட்டதாகும்.
வியட் மின்
thumb|வியட் மின் சின்னம் வியட் மின் (Việt Minh) என்பது பிரான்சிடம் இருந்தும் ஜப்பான் இடமிருந்து வியட்நாமை விடுவிக்க 1941 ஆம் ஆண்டில் கம்யூனிஸ்ட் தலைவர் ஹோ சி மின் ஆரம்பித்த ஒரு கம்யூனிச புரட்சி விடுதலை இயக்கம் ஆகும். இதன் பெயர் Việt Nam Ðộc Lập Ðồng Minh Hội (வியட்நாம் விடுதலைக்கான முன்னணி) என்பதன் சுருக்கமாகும்.
அமெரிக்க ராட்சத ரன்ட் புறா
மேற்கோள்கள்
பகுப்பு:புறாக்கள்
வியட் மின்
இரண்டாம் உலகப் போர்
இரண்டாம் உலகப் போரின் போது ஜப்பான் பிரெஞ்சு இந்தோசீனாவை கைப்பற்றியிருந்தது. ஜப்பானியர்களுக்கெதிராக இராணுவப் போராட்டத்தினை வியட் மின் ஆரம்பித்திருந்தது. இதனால் இது அமெரிக்கா மற்றும் சீனாவிடம் இருந்து நிதி உதவிகளைப் பெறக்கூடியதாக இருந்தது. ஹோ சி மின் கம்யூனிசவாதியாக இருந்தமையினால் அவர் சீனா வில் ஓர் ஆண்டு காலம் சிறையிலும் கழிக்க வேண்டி இருந்தது. ஆகஸ்ட் 1945 உல் ஜப்பான் சரணடைந்தபோது, ஹனோய் நகரின் சில கட்டிடங்களை ஹோ சி மின் தலைமையிலான வியட் மின்னின் பாவானைக்கு தந்தது. செப்டம்பர் 2, 1945 இல் ஹோ வியட்நாம் சனநாயகக் குடியரசை விடுவிக்கப்பட்ட நாடாக அறிவித்தார்.
முதலாம் இந்தோசீனப் போர்
சீனா, பிரான்ஸ் ஆகிய நாடுகளுடன் வியட் மின் ஒப்பந்தம் ஒன்றில் கைச்சாத்திட்டது. அதன்படி பிரெஞ்சுக் கூட்டமைப்பில் சுதந்திர நாடாக இருக்க வியட்நாம் ஒப்புக் கொண்டது. இவ்வொப்பந்தம் முறிவடைந்து பிரான்சுடன் 10 ஆண்டுகள் கடும் போர் இடம்பெற்றது. பிரான்ஸ் ஹனோயை மீண்டும் கைப்பற்றினாலும் 1947 இல் வியட் மின் தளத்தைக் கைப்பற்ற எடுத்த முயற்சி தோல்வி கண்டது. 1949 இல் சீனாவின் உதவி கிடைத்தது. நாட்டின் பல புறப் பகுதிகளைத் தம்வசமாக்கினர்.
வடக்கு வியட்நாம்
பிரான்ஸ் வியட்நாமில் இருந்து வெளியேறுவதற்கு பேச்சுவார்த்தையில் இறங்கியது. 1954 இல் ஜெனீவாவில் இடம்பெற்ற மாநாட்டினை அடுத்து நாடு வடக்கு வியட்நாம், தெற்கு வியட்நாம் என இரண்டாகப் பிரிக்கப்பட்டது. அக்டோபர் 11 1954 இல் வடக்கு பகுதியின் ஆட்சி வியட் மின்னுக்கு வழங்கப்பட்டது. ஹோ அதன் பிரதமரானார். தெற்குப் பகுதிக்கு Ngo Dinh Diem என்பவர் பிரதமரானார்.
வெளி இணைப்புகள்
பகுப்பு:வியட்நாம் பகுப்பு:1944இல் நிறுவப்பட்ட அரசியல் கட்சிகள்
ரகுவரன்
வாழ்க்கைச் சுருக்கம்
நடிகர் ரகுவரன் 1958 ஆம் ஆண்டு டிசம்பர் 11ம் தேதி கேரளாவில் உள்ள கொல்லங்கோடு என்ற இடத்தில் இராதாகிருஷ்ணன் வேலாயுதம் நாயர்-கஸ்தூரி தம்பதியருக்கு முதல் மகனாக பிறந்தார். மேலும் இவர் தந்தை வேலாயுதம் நாயர் தொழில் செய்வதற்காக தமிழ்நாட்டில் உள்ள கோயமுத்தூரில் தனது குடும்பத்துடன் குடியேறினர். அதன் பின் ரகுவரன் அவர்கள் கோவையில் தனது கல்லூரி கல்வியான இளங்கலை பட்டத்தை படித்து முடித்தார். இவர் 1982 ஆம் ஆண்டு ஏழாவது மனிதன் என்ற படத்தின் மூலம் தமிழ் திரையுலகில் அறிமுகம் ஆனார். கூட்டுப்புழுக்கள், கை நாட்டு, மைக்கேல் ராஜ் ஆகிய படங்களில் கதாநாயகனாக நடித்தார். ஆனாலும் எதிர்நாயகன் வேடங்களில் அவரின் ரசிகர்களால் வரவேற்கப்பட்டது. சம்சாரம் அது மின்சாரம், அஞ்சலி போன்ற படங்களில் குணச்சித்திர வேடத்தில் நடித்தார். இது தவிர இந்தி, மலையாளம், ‌தெலுங்கு படங்களிலும் நடித்திருக்கிறார்.
இவர் போதைப் பழக்கத்திற்கு அடிமையானதால் இவரது திரை வாழ்க்கையை மட்டுமின்றி சொந்த வாழ்க்கையையும் பாதிக்கப்பட்டது. இத்தகைய போதை பழக்கத்தால் இவர் காதல் திருமணம் செய்து கொண்ட நடிகை ரோகிணியும் அவரை விட்டு பிரிந்து செல்ல நேர்ந்தது. ரகுவரன் அவரது போதை பழக்கத்தில் இருந்து விடுபட முயற்சி செய்தாலும், அவரால் போதை பழக்கத்தில் இருந்து மீண்டு வர முடியாமல் போனது.
மறைவு
உடல் நலக்குறைவு காரணமாக சென்னை சேத்துப்பட்டில் நடிகர் ரகுவரன் மார்ச் 19, 2008 இல் காலமானார். நடிகை ரோகினியை ‌திருமணம் செய்து கொ‌ண்ட ரகுவரனு‌க்கு ரிஷி என்ற மக‌ன் உ‌ள்ளா‌ர்.
விடுதலைக்கும் தொழிலுக்குமான கட்சி
விடுதலைக்கும் தொழிலுக்குமான கட்சி (Parti de l'Indépendence et du Travail), செனகல் நாட்டிலுள்ள ஒரு பொதுவுடமை அரசியல் கட்சி ஆகும். அந்தக் கட்சி 1957-ம் ஆண்டு துவக்கப்பட்டது.
இந்தக் கட்சியின் பொதுச் செயலாளர் ஆமத் டான்சோக்கோ (Amath Dansokho) ஆவார்.
இந்தக் கட்சி டான் டூலே (Daan Doole) என்ற இதழை வெளியிடுகிறது. அந்தக் கட்சியின் இளையோர் அமைப்பு (Union de la Jeunesse Démocratique Alboury Ndiaye) ஆகும்.
2001 நடைபெற்ற பாராளுமன்றத் தேர்தல்களில் அக்கட்சி 1 இடங்கள் பெற்றது.
பகுப்பு:செனகல் நாட்டின் அரசியல் கட்சிகள்
புது தில்லி மக்களவைத் தொகுதி
thumb|தில்லியில் உள்ள மக்களவைத் தொகுதிகளைக் காட்டும் வரைபடம்
புது தில்லி மக்களவைத் தொகுதி இந்திய மக்களவைத் தொகுதியாகும். இது தில்லியில் உள்ள ஏழு மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் தில்லி சட்டமன்றத்திற்கான பத்து தொகுதிகள் உள்ளன. அவை:
மேற்கோள்கள்
பகுப்பு:தில்லி மக்களவைத் தொகுதிகள்
தைட்டானியம் உற்பத்தி செய்யும் நாடுகளின் பட்டியல்
மேற்கோள்கள்
தைட்டானியம் பகுப்பு:தைட்டானியம்
டூரிங் டாக்கீஸ்
டூரிங் டாக்கீஸ் என்பது 2015 இல் வெளிவந்த தமிழ்த் திரைப்படமாகும். இதனை எஸ். ஏ. சந்திரசேகர் எழுதி இயக்கி நடித்தும் இருக்கிறார். கோகிலா, அபிசரவணன் மற்றும் மனோபாலா போன்றோர் நடித்திருந்தனர்.இளையராஜா இசையில் பாடல்கள் 26 ஜனவரி 2015 இல் வெளிவந்தது. திரைப்படம் 30 ஜனவரி 2015 இல் வெளியானது.
இரு தனி கதைகள்
இத்திரைப்படத்தில் இடைவெளைக்கு முன்பு 75 என்ற கதையும், அதன் பின்பு செல்வி 5 ஆம் வகுப்பு என்ற கதையும் ஒரே படத்தில் இடம் பெற்றுள்ளன.
75 கதை
75 வயதான முதியவரின் காதலியை தேடிய பயணம் திரைப்படம் ஆக்கப்பட்டுள்ளது.
வெளி இணைப்புகள்
பகுப்பு:2015 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள்
தழுதாழை கைலாசநாதர் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், காமாட்சியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரெட்டவாயல் ஊராட்சி
ரெட்டவயல் ஊராட்சி (Rettavayal Gram Panchayat), தமிழ்நாட்டின் தஞ்சாவூர் மாவட்டத்தில் உள்ள சேதுபாவாசத்திரம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1667 ஆகும். இவர்களில் பெண்கள் 826 பேரும் ஆண்கள் 841 பேரும் உள்ளனர்.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டான் பிக்சார்ட்
டான் பிக்சார்ட் (Dan Piachaud, பிறப்பு: மார்ச்சு 1 1937), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 71 ல் கலந்து கொண்டுள்ளார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1937 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
விந்துக் கொடை
விந்து தானம் அல்லது விந்துக் கொடை (sperm donation) என்பது ஆண் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானம் தருவதாகும். இந்த விந்துவினால் பிறக்கும் குழந்தைக்கு விந்தை அளித்தவர்தான் தந்தை என்றாலும், சட்டப்படியும் பிற சடங்குகளின்படியும் கருத்தரித்த பெண்ணின் கணவரே அக்குழந்தைக்குத் தந்தையாகக் கருதப்படுவார். குழந்தையல்லாத இணையர் மட்டுமின்றி ஓரினச் சேர்க்கையாளர்களும், திருமணம் செய்து கொள்ளாத பெண்களும் இவ்வகையில் குழந்தை பெற்றுக் கொள்வர்.
தன் விந்தை கொடையளிக்க விரும்புபவர் விந்து வங்கியை நாடி கொடையளிப்பர். விந்தைப் பெற விரும்பும் இணையர் விந்தை அளித்தவரின் உடற்கட்டு, இனம், தோற்றம், திறமைகள் போன்ற பிற தகவல்களை நாடிப் பெறுவதும் உண்டு. கருத்தரித்தல் செயற்கை முறையில் விந்தை பெண்ணின் கருப்பைக்குள் செலுத்தல் வழியும் நடைபெறும். சில நேரங்களில் அந்த ஆண் அப்பெண்ணுடன் உடலுறவு கொண்டு கருத்தரிக்கச் செய்தலும் நடைபெறும். ஆண் ஒருவர் தனியார் விந்து வங்கிகளில் தன்னுடைய விந்தைக் குறிப்பிட்ட பெண்ணுக்குத் தர அனுமதி உண்டு.
விந்தணு கொடையாளி
விந்தணு கொடையாளி என்பவர் தன் மனைவியல்லாத பெண்ணைக் கருத்தரிக்கச் செய்யத் தன் விந்தைத் தானமாகத் தருபவராவார். இவ்வாறு கொடையாகத் தரப்படும் விந்தணுவை வாங்கவும், சேமிக்கவும், விற்பனை செய்யவும் விந்தணு வங்கிகள் செயல்படுகின்றன. பெரும்பாலான வங்கிகள் 18 வயது முதல் 39 வயது வரை உள்ள ஆண்களிடமிருந்து விந்தணுவைத் தானமாகப் பெறுகின்றன.
சட்டக் கருத்துகள்
விந்தணு கொடையாளிகள் முறையாக மனித கருத்தரித்தல் மற்றும் கருவளவியல் ஆணையம் அங்கீகரித்த விந்தணு வங்கிகளில் விந்தணுவைக் கொடுக்க வேண்டும். இதனால் கொடையாளிகளின் விந்தணுவிலிருந்து உருவாகும் குழந்தைகளுக்கும் விந்தணு கொடையாளிகளுக்கும் பாதுகாப்பு கிடைக்கிறது.
இந்த உரிமைச் சட்டங்கள் நாடுகளுக்கிடையே மாறுபடுகிறது.
ஆதாரங்கள்
பகுப்பு:விந்துக் கொடை
அ. மு. பரமசிவானந்தம்
'''அ. மு. பரமசிவானந்தம்''' ஒரு தமிழ் எழுத்தாளராவார். இவருடைய படைப்புகளைத் தமிழக அரசு நாட்டுடைமையாக்கியுள்ளது.
வெளி இணைப்புகள்
பகுப்பு:நாட்டுடைமை நூல்களின் ஆசிரியர்கள் பகுப்பு:தமிழக எழுத்தாளர்கள்
சைலேஷ் ஜெ.மேத்தா மேலாண்மை பள்ளி
'''சைலேஷ் ஜே. மேத்தா மேலாண்மை பள்ளி ' (Shailesh J. Mehta School of Management, சுருக்கமாக SJMSOM அல்லது SOM) இந்திய தொழில்நுட்பக் கழகம் மும்பையின் வளாகத்தில் இயங்கும் ஓர் மேலாண்மை மற்றும் ஆய்வுக்கான பள்ளியாகும் இது 1995ஆம் ஆண்டு பல்துறைக் கல்வியை வளர்க்கும் முகமாகவும் விரைவாக மாறிவரும் வணிகச்சூழலைக் கருத்தில் கொண்டும் தொழில்நுட்பப் பின்னணி கொண்ட மேலாளர்களை மறுமலர்ச்சித் தலைவர்களாக'' வளர்க்கும் நோக்கத்துடனும்  நிறுவப்பட்டது. . இதொக மும்பையின் சீர்மிகு முன்னாள் மாணவரும் இந்தப் பள்ளி நிறுவப்பட நிதி உதவி செய்தவருமான முனைவர்.சைலேஷ் ஜே மேத்தாவின் நினைவாக 2000ஆம் ஆண்டில் தற்போதைய பெயர் வைக்கப்பட்டது. இதன் தற்போதைய தலைவராக கருணா ஜைன் என்பவர் உள்ளார்.
வெளியிணைப்புகள்
பகுப்பு:இந்திய மேலாண்மை பள்ளிகள் பகுப்பு:இந்திய தொழில்நுட்பக் கழகங்கள்
சிராசர் புறா
சிராசர் புறா (Strasser pigeon) பல ஆண்டுகள் தேர்ந்தெடுத்த இனப்பெருக்க முறையால் உருவாயின. சிராசர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை கண்காட்சிகள் தவிர ஊணுக்காகவும் வளர்க்கப்படுகின்றன.
மேற்கோள்கள்
பகுப்பு:புறாக்கள்
மெடூசா
மேற்கோள்கள்
பகுப்பு:கிரேக்கத் தொன்மவியல்
மாணிக்ய வம்சம்
மாணிக்ய வம்சம் ( Manikya dynasty ) என்பது துவிப்ரா இராச்சியத்தின் ஆளும் வீடாக இருந்தது. பின்னர் சுதேச திரிபுரா இராச்சியமாகவும், தற்போது இந்திய மாநிலமான திரிபுராவாகவும் ஆனது. 15-ஆம் நூற்றாண்டின் முற்பகுதியில் இருந்து, வம்சம் அதன் உச்சத்தில் இந்திய துணைக் கண்டத்தின் வடகிழக்கில் ஒரு பெரிய பகுதியைக் கட்டுப்படுத்தியது. பிரித்தானிய பேரரசின் செல்வாக்கின் கீழ் வந்த பிறகு, வங்காளதேசத்தில் உள்ள "குமில்லா" மற்றும் "சிட்டகாங் மலைப்பாதைகள்" இராச்சியத்தின் சில பகுதிகளை இழந்தது.
1761 ஆம் ஆண்டில், நிலப்பிரபுத்துவவாதிகளாக இருந்த இவர்கள் ஒரு சுதேச அரச ஆட்சியாளர்களாக மாறினார்கள். இருப்பினும் மாணிக்கியர்கள் 1949 வரை இப்பகுதியின் கட்டுப்பாட்டை வைத்திருந்தனர். பின்னர், இது இந்தியாவுடன் இணைந்தது.
வரலாறு
திரிபுராவின் அரசர்களின் சரித்திரமான ராஜ்மாலா சந்திர குலத்திலிருந்து ஒரு வம்சாவளியைக் கண்டுபிடித்தது. வங்காள சுல்தானால் அங்கீகாரம் வழங்கப்பட்ட பிறகு முதல் மாணிக்ய அரசர் என்று கூறப்படும் இரத்னா பா என்ற மன்னனின் ஏற்றம் வரை திரிபுராவின் 185 மன்னர்களின் உடைக்கப்படாத வரிசையாகும். இருப்பினும், ஆரம்ப மாணிக்ய ஆட்சியாளர்களின் வம்சாவளி மற்றும் காலவரிசையில் ராஜ்மாலா தவறாகப் புரிந்து கொள்ளப்பட்டதாக இப்போது நம்பப்படுகிறது. முதல் வரலாற்று மாணிக்யா உண்மையில் மகா மாணிக்யா, 1400 களின் முற்பகுதியில் அண்டை பழங்குடியினர் மீது ஆதிக்கம் செலுத்திய பின்னர் இராச்சியத்தை நிறுவிய திரிபுரி தலைவரானார் என்று நாணயவியல் சான்றுகள் தெரிவிக்கின்றன. இந்த மன்னர் பின்னர் "மாணிக்யா" என்ற பட்டத்தை வங்காளத்தின் மீதான வரலாற்று வெற்றியின் நினைவாகப் பெற்றார். அவருடைய சந்ததியினரால் இந்த பெயர் பெறப்பட்டது.
இந்திய துணைக் கண்டத்தில் பிரித்தானியர்களின் ஆட்சியின் போது, மாணிக்ய மன்னர், குமிலா மற்றும் சிட்டகாங் மலைப் பகுதிகள் போன்ற சில பகுதிகளை ஆங்கிலேயர்களிடம் இழந்தார். அவை அவர்கள் வெளியேறிய பிறகு மீண்டும் பெறப்படவில்லை.
இராணுவ வெற்றி
மகா மாணிக்யாவின் ஆரம்பகால வாரிசுகள் கணிசமான இராணுவ வெற்றியை அடைந்தனர். வங்காளம், அஸ்ஸாம் மற்றும் பர்மாவில் நிலப்பகுதிகளை கைப்பற்றினர். திரிபுரா 16 ஆம் நூற்றாண்டில் தன்ய மாணிக்யா மற்றும் இரண்டாம் விஜய மாணிக்யா போன்ற முக்கிய மன்னர்களின் கீழ் அதன் உச்சத்தை அடைந்தது. அதன் நிலங்கள் வடக்கே காரோ மலைகள் முதல் தெற்கே வங்காள விரிகுடா வரை நீண்டிருந்தது. ஒரு இந்து இராச்சியத்தின் மன்னர்களாக, மாணிக்கியர்கள் வங்காளத்தின் தொடர்ச்சியான முஸ்லிம் ஆட்சியாளர்களுடன் ஒரு போட்டியை வளர்த்துக் கொண்டனர். 17-ஆம் நூற்றாண்டின் முற்பகுதியில் முகலாய ஆட்சியின் கீழ் கொண்டுவரப்படுவதற்கு முன்பு சுல்தான்கள், ஆளுநர்கள் மற்றும் நவாப்களுடன் மோதலில் ஈடுபட்டு வந்தனர். முகலாய சக்தி குறைந்து போனதால், வங்காளத்துடனான விரோதம் மீண்டும் வெடித்தது. இது மாணிக்கியர்களை உதவிக்காக முதலில் ஆங்கிலேயர்களை அணுகத் தூண்டியது. 1761 ஆம் ஆண்டில், திரிபுரா பிரித்தானிய செல்வாக்கிற்கு அடிபணிந்து, சுதேசப் பாதுகாவலராக மாறியது. இருப்பினும் இப்பகுதியின் கட்டுப்பாடு மாணிக்ய வம்சத்தின் கீழ் தொடர்ந்து இருந்தது.
1870 ஆம் ஆண்டில், பீர் சந்திர மாணிக்யா அரியணையில் ஏறினார். அவரது ஆட்சிக் காலத்தில் தொடர்ச்சியான அரசியல் சீர்திருத்தங்களைத் தொடங்கினார். அவரது அரசாங்கத்தை பிரித்தானிய அமைப்பில் மாதிரியாகக் கொண்டார். வங்காளத்தின் கலாச்சாரத்தை தனது ஆட்சியின் கீழ் அரசவையில் ஏற்றுக்கொண்டார். மேலும், அவர் புகழ்பெற்ற கவிஞர் ரவீந்திரநாத் தாகூருடன் நட்பை வளர்த்துக் கொண்டார். 20 ஆம் நூற்றாண்டின் தொடக்கத்தில் கிழக்கு வங்காளம் மற்றும் அஸ்ஸாம் மாகாணத்தில் திரிபுரா சிலகாலம் இணைக்கப்பட்ட பிறகு, கடைசி மாணிக்ய மன்னரான மகாராஜா பிர் பிக்ரம் கிஷோர் 1947 இல் இந்தியாவின் பிரதான இந்து ஆதிக்கத்தின் கீழ் இணையத் தேர்வு செய்தார். நவீன இந்திய தேசத்தில் திரிபுராவின் இறுதி ஏற்றம் இவரது விதவையான காஞ்சன் பிரவா தேவியால் கையெழுத்திடப்பட்டது. அவருக்குப் பதிலாக சிறுவயது கிரிட் விக்ரம் கிசோர், ஐந்து நூற்றாண்டுகளின் மாணிக்யா ஆட்சியை முடிவுக்குக் கொண்டுவந்தார்.
உசாத்துணை
பகுப்பு:வங்காளதேச வரலாறு பகுப்பு:இந்திய அரச மரபுகள் பகுப்பு:திரிபுராவின் வரலாறு
எங்க அண்ணன் வரட்டும்
எங்க அண்ணன் வரட்டும் (Enga Annan Varattum) 1989 இல் வெளிவந்த தமிழ்த் திரைப்படமாகும். அர்ஜூன் நடித்த இப்படத்தை ஆர். கிருஷ்ணமூர்த்தி இயக்கினார்.
வெளி இணைப்புகள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள்
ஆஸ்திரிய மக்கள் கட்சி
ஆஸ்திரிய மக்கள் கட்சி (Österreichische Volkspartei அல்லது ÖVP) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1945 ஆம் ஆண்டு துவக்கப்பட்டது.
இந்தக் கட்சியின் தலைவர்: வொல்ஃப்கங் ஷிச்செல்
இக்கட்சியின் இளையோர் அமைப்பு இளைய மக்கள் கட்சி (Junge Volkspartei) ஆகும்.
2004 அதிபர் தேர்தலில் இந்த கட்சியைச் சேர்ந்த பெனிட ஃப்எரெரொ-வல்ட்னெர் அவர்கள் 1,969,326 வாக்குகளைப் பெற்றார் (47.6%).
இந்தக் கட்சி ஐரோப்பிய பாராளுமன்றத்தில் 6 இடங்களைக் கொண்டுள்ளது.
வெளி இணைப்புகள்
பகுப்பு:ஆஸ்திரியா நாட்டின் அரசியல் கட்சிகள்
சூரஜ்பூர்
சூரஜ்பூர் (Surajpur) இந்தியாவின் சத்தீஸ்கர் மாநிலத்தின் சூரஜ்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். மாநிலத் தலைநகரம் இராய்ப்பூருக்கு வடக்கே 256 கிமீ தொலைவில் சூரஜ்பூர் நகரம் உள்ளது. தேசிய நெடுஞ்சாலை எண் 43 இந்நகரத்தின் வழியாகச் செல்கிறது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 15 வார்டுகளும், 4,397 வீடுகளும் கொண்ட நகரத்தின் மொத்த மக்கள்தொகை 20,189 ஆகும். அதில் ஆண்கள் 10,430 மற்றும் பெண்கள் 9,759 உள்ளனர். ஆறு வயதிற்குட்பட்ட குழந்தைகள் 2649 (13.12%) ஆகவுள்ளனர். பாலின விகிதம் 1000 ஆண்களுக்கு, 867 பெண்கள் வீதம் உள்ளனர். சராசரி எழுத்தறிவு 79.89% ஆகவுள்ளது. மக்கள்தொகையில் இந்துக்கள் 82.40%, முஸ்லீம்கள் 13.73%, சமணர்கள் 1.69%, கிறித்தவர்கள் 1.49% மற்றும் பிறர் 0.69 ஆகவுள்ளனர்.
சாலைகள்
கட்னி-பிலாஸ்பூர்-ராய்ப்பூர், பிலாய் நகரங்களை இணைக்கும் தேசிய நெடுஞ்சாலை எண் 43 சூரஜ்பூர் நகரத்தின் வழியாகச் செல்கிறது.
வானூர்தி நிலையம்
அருகமைந்த வானூர்தி நிலையம் இராய்ப்பூரில் உள்ளது.
தொடருந்து நிலையம்
சுரஜ்பூர் நகத்திற்கு வடக்கே 6 கிமீ தொலைவில் சூரஜ்பூர் ரோடு தொடருந்து நிலையம் உள்ளது. சூரஜ்பூர் ரோடு தொடருந்து நிலையத்திலிருந்து துர்க், ஷடோல், அம்பிகாபூர் நகரங்களுக்கு பயணியர் வண்டிகள் உள்ளது.
மேற்கோள்கள்
பகுப்பு:சூரஜ்பூர் மாவட்டம் பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
இந்திய மக்களவைத் தலைவர்
இந்திய மக்களவைத் தலைவர் இந்திய நாடாளுமன்றத்தின் கீழ் அவையான மக்களவையை நடத்தும் தலைவரைக் குறிப்பதாகும். மூன்றாம் உலக நாடுகளில் (வெஸ்ட்மினிஸ்டர் அரசாங்கம்) உள்ள பேரவைகளில் பயன்படுத்தப்படும் சொல்லையே இந்தியாவிலும் பயன்படுத்தப்படுகின்றது.
மக்களவைத்தலைவர் 5 ஆண்டுகளுக்கொருமுறை நடத்தப்படுகின்ற தேர்தலில் வெற்றிபெற்ற உறுப்பினர்கள் பங்குபெரும் மக்களவையின் முதல் கூட்டத்தில் உறுப்பினர்களால் ஒருமனதாகத் தேர்ந்தெடுக்கப்படுகின்றார். அதன்பின் அவர் பதவி விலகினாலன்றி வேறு ஒருவரை அப்பதவியில் நியமிக்க முடியாது.
மக்களவைத் தலைவரின் அதிகாரங்கள்
மக்களவைத் தலைவரே பேரவையே நடத்துபவர், கண்காணிப்பவர் மற்றும் பேரவைகளின் அலுவல்களை கவனிப்பவரும் அவரே.
மசோதாவின் தன்மைகளை ஆராய்ந்து (பண விடை மசோதா மற்றும் பண விடையில்லா மசோதா) அதன்படி தாக்கல் செய்ய அனுமதிக்கின்றார். பேரவையை அதன் மாண்புக் குறையாமல், இறையாண்மைக் குறையாமல், ஒழுக்கத்துடன் நடைபெறக் கடப்பாடுக் கொண்டுள்ளார்.
தீர்மானங்கள்
ஆக்டிவ்எக்ஸ்
ஆக்டிவ்எக்ஸ் இயக்குவிசைகள்
ஆக்டிவ்எக்ஸ் தொழில் நுட்ப அடிப்படையில் உருவாக்கப்பட்ட, மீண்டும் மீண்டும் பயன்படுத்திக் கொள்ளக்கூடிய மென்பொருள் செயலுறுப்புகள். அசைவூட்டம் (animation), மீள்-எழுபட்டிகள் (pop-up menu) போன்ற தினிச்சிறப்பான செயல்பாடுகளை வலைப்பக்கங்களிலும் உருவாக்குவதற்கு இச்செயலுறுப்புகளைப் பயன்படுத்திக் கொள்ள முடியும். சி, சி++, விசுவல் பேசிக், விசுவல் சி++ போன்ற மொழிகளில் ஆக்டிவ்எக்ஸ் செயலுறுப்புகளை உருவாக்க முடியும்.
இந்திய மக்களவைத் தலைவர்
மக்களவைத் தலைவரின் அதிகாரங்கள்
தேர்தல்
ஆக்டிவ்எக்ஸ்
மேற்கோள்கள்
பகுப்பு:கணினிச் செயலிகள்
இந்திய மக்களவைத் தலைவர்
மக்களவைத் தலைவரின் அதிகாரங்கள்
மக்களவைத் தலைவரின் தேர்தலை குடியரசுத் தலைவர் தீர்மானிக்கின்றார்.
அம்பலப்புழை தெற்கு ஊராட்சி
அம்பலப்புழை தெற்கு ஊராட்சி, கேரள மாநிலத்தின் ஆலப்புழை மாவட்டத்துக்கு உட்பட்ட அம்பலப்புழை வட்டத்தில், அம்பலப்புழை மண்டலத்தினுள் உள்ளது. இது 24.17 ச.கி.மீற்றர் பரப்பளவில் அமைந்துள்ளது.
அரசியல்
இந்த ஊராட்சி அம்பலப்புழை சட்டமன்றத் தொகுதிக்கும், ஆலப்புழா மக்களவைத் தொகுதிக்கும் உட்பட்டது.
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
நனிநற்சமூகம்
நனிநற்சமூகம் (utopia) என்பது கண்ணியமான அரசியலையும் சட்டங்களையும் கொண்டிருக்கும் கற்பனைச் சமூகம் (இலட்சிய சமுதாயம்) ஆகும். ஆங்கிலத்தில் இது யுட்டோபியா என்று அழைக்கப்படுகிறது
யோபு (நூல்)
யோபு (Book of Job) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
நனிநற்சமூகம்
சர் தாமஸ் மோர் தான் 1516 ஆம் ஆண்டு எழுதிய யுட்டோபியா எனும் புத்தகத்தில் இச்சொல்லைப் பயன்படுத்தினார். இப்புத்தகம் அட்லாண்டிக் கடலில் இருந்ததானவொரு கற்பனைத் தீவைப் பற்றியது. சமுதாயம், அரசியல், மதம், சூழலியல் ஆகியவற்றின் அடிப்படையில் பல யுட்டோபியக் கருத்தாக்கங்கள் உருவாக்கப்பட்டுள்ளன. ஆனால் நடைமுறையில் இலட்சிய சமுதாயத்தை உருவாக்க முயன்ற அனைத்து முயற்சிகளும் தோல்வியையே கண்டுள்ளன.
பகுப்பு:கற்பனைகள் பகுப்பு:சமூகவியல்
யோபு (நூல்)
நூல் பெயர்
யோபு என்னும் விவிலிய நூலின் கதைத் தலைவர் பெயர் யோபு ஆகும். எபிரேய மொழியில் இது אִיוֹב‎ ʾ iyov என வரும்.
யோபு நூலின் கருப்பொருள்
விலியத்திலுள்ள ஞான இலக்கியங்களுள் யோபு என்னும் இந்நூல் தலைசிறந்தது. உலக இலக்கியங்கள் வரிசையிலும் இடம்பெறும் நூல் இது.
ஒரு காலத்தில் கடவுளுக்கு ஏற்ற நீதிமானாக ஒருவர் வாழ்ந்து வந்தார்; அவர் பெயர் யோபு. அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் (= எதிரி) யோபைச் சோதித்தான். இதனால் யோபு மக்களை இழந்தார். சொத்து சுகத்தை இழந்தார்; உடல் நலத்தையும் இழந்தார். இருப்பினும் அவர் கடவுளைத் தூற்றினாரில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றனர்.
பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு.
துன்பத்திற்கு விடை தேடிய யோபு, இறுதியில் கடவுளின் திட்டத்தைத் துருவி ஆய்ந்து, அனைத்திற்கும் விளக்கம் கண்டிட மனித அறிவால் இயலாது என்னும் முடிவுக்கு வருகிறார்.
இவ்வாறு, "நீதிமான் ஏன் துன்பப்பட வேண்டும்?" என்ற வினாவிற்கு விடை காணும் போக்கில், நாடகம் போல் அமைந்துள்ளது இந்நூல்.
யோபு நூல் தொகுக்கப்பட்ட காலம்
யோபு நூல் எக்காலக் கட்டத்தில் தொகுக்கப்பட்டது என்று திட்டவட்டமாகத் தெரியவில்லை. பல அறிஞர்கள் இந்நூல் பாபிலோனிய அடிமை வாழ்வுக்குப் பிற்பட்டது என்பர். எனவே, இந்நூல் கி.மு. 6ஆம் நூற்றாண்டின் தொடக்கத்தில் தொகுக்கப்பட்டிருக்கலாம்.
மேலும் காண்க
விக்கிமூலத்தில் யோபு நூல் பகுப்பு:பழைய ஏற்பாடு நூல்கள்‎
ஜா. ஏந்தல் ஊராட்சி
'''ஜா. ஏந்தல் ஊராட்சி' (Ja. Endal Gram Panchayat''), தமிழ்நாட்டின் கடலூர் மாவட்டத்தில் உள்ள மங்களூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1509 ஆகும். இவர்களில் பெண்கள் 748 பேரும் ஆண்கள் 761 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராப் லோ
வெளி இணைப்புகள்
பகுப்பு:1964 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:ஆங்கில அமெரிக்கர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
நோயெதிர்ப்பியச் சிகிச்சை
நோயெதிர்ப்பியச் சிகிச்சை (Immunotherapy) என்பது நோயெதிர்ப்பிய செயற்பாடுகளைத் தூண்டி, மேம்படுத்தி அல்லது அடக்கி நோய்களுக்குச் சிகிச்சையளிப்பதாகும். நோயெதிர்ப்பிய செயற்பாடுகளைத் தூண்டும் (அ) பெருக்கும் வழிமுறைகளைக் கொண்ட நோயெதிர்ப்பியச் சிகிச்சை முறைகள் செயலூக்கப்பட்ட நோயெதிர்ப்பியச் சிகிச்சைகள் (activation immunotherapies) எனப்படுகின்றன. அதே சமயம், நோயெதிர்ப்பிய செயற்பாடுகளைக் குறைக்கும் (அ) அடக்கும் நோயெதிர்ப்பியச் சிகிச்சை முறைகள் ஒடுக்கப்பட்ட நோயெதிர்ப்பியச் சிகிச்சைகள் (suppression immunotherapies) எனப்படுகின்றன.
நோயெதிர்ப்புத் திறன் மாற்றிகள்
நோயெதிர்ப்பியச் சிகிச்சையில் உபயோகப்படுத்தப்படும் முனைப்பான பொருட்கள் நோயெதிர்ப்புத்திறன் மாற்றிகள் (Immunomodulators) என்றழைக்கப்படுகின்றன. இவை மீள்சேர்ப் புரதங்கள், செயற்கையான, இயற்கையானப் பொருட்கள் எனப் பலதரப்பட்டவையாகும். உதாரணங்களாக, சைட்டோகைன்களைக் கூறலாம். நச்சுயிரிப் பெருக்கத் தடுப்பிகள் (இண்டெர்ஃபெரான்), பாக்டீரியாக்களின் உயிரணுச்சவ்வுப் பகுதிகள், சிறுமணிக்கலங்களை ஊக்குவிக்கும் காரணி (Granulocyte colony stimulating factor) போன்ற நோயெதிர்ப்புத்திறன் மாற்றிகள் நோயாளிகளில் உபயோகப்படுத்த அனுமதியளிக்கப்பட்டுள்ளது. தற்பொழுது உள்ள மருந்துகளைக் காட்டிலும் குறைந்த அளவு பக்கப் பிரச்சனைகளைக் கொண்டுள்ளதாலும், நோய்த்தொற்றுகளினால் ஏற்படும் பிணிகளில் குறைந்த அளவே நுண்ணுயிர் எதிர்ப்புத்தன்மையை (microbial resistance) உருவாக்குவதாலும் நோயெதிர்ப்பியச் சிகிச்சை முறைகள் வரவேற்கத்தக்கதாக உள்ளன.
மேற்கோள்கள்
பகுப்பு:நோயெதிர்ப்பியல் பகுப்பு:நோய் எதிர்ப்பு முறைமைகள்
பாத்தியா பெரேரா
பாத்தியா பெரேரா (Bathiya Perera, பிறப்பு: ஏப்ரல் 28 1977), கொழும்பு, பானந்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 115, ஏ-தர போட்டிகள் 68 ஆகியவற்றில் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
இளமனூர் அங்காள பரமேஸ்வரியம்மன் கோயில்
இளமனூர் அங்காள பரமேஸ்வரியம்மன் கோயில் தமிழ்நாட்டில் இராமநாதபுரம் மாவட்டம், இளமனூர் என்னும் ஊரில் அமைந்துள்ள அங்காள பரமேஸ்வரி கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மெய்ப்பொருளியம் (தகவல் அறிவியல்)
கணினியியலும் தகவல் அறிவியலும் மெய்ப்பொருளியம் (Ontology) ஒரு குறிப்பிட்ட ஆய்வுப் பொருள் அரங்கத்தின் (particular problem domain's) உருமாதிரியாக்க மூலங்களை (representational primitives) வரையறை செய்கின்றது. பொதுவாக இந்த உருமாதிரியாக்க மூலங்கள் வகுப்புகள் (classes/types/sets), பண்புகள் (properties/attributes) மற்றும் உறவுகள் (relationships) ஆகும். உருமாதிரியாக்க மூலங்களின் வரையறைகள், அவற்றின் பெயர்களை, பொருளை, அவற்றுக்குரிய கட்டுப்பாடுகளை, அவை எப்படி ஏரண முறையில் பயன்படுத்தப்படும் என்பதை வரையறை செய்யும்.
இளமனூர் அங்காள பரமேஸ்வரியம்மன் கோயில்
கோயில் அமைப்பு
இக்கோயிலில் அங்காள பரமேஸ்வரி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மெய்ப்பொருளியம் (தகவல் அறிவியல்)
செயற்கை அறிவுத்திறன், பொருளுணர் வலை, தொகுப்புப் பொறியியல், நூலகவியல், நல தகவலியல் உட்பட்ட துறைகள் மெய்பொருளியங்களை உருவாக்கி, அத் துறைகளில் சிக்கல் தீர்வுக்குப் பயன்படுத்துகின்றன.
இளமனூர் அங்காள பரமேஸ்வரியம்மன் கோயில்
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெய்ப்பொருளியம் (தகவல் அறிவியல்)
மேற்கோள்கள்
பகுப்பு:பொருளுணர் வலை பகுப்பு:தகவல் அறிவியல்
ஆஸ்திரிய சமூக ஜனநாயகக் கட்சி
ஆஸ்திரிய சமூக ஜனநாயகக் கட்சி (Sozialdemokratische Partei Österreichs) ஆஸ்திரியா நாட்டிலுள்ள ஒரு சமவுடைமை மக்களாட்சி அரசியல் கட்சி ஆகும். இந்தக்கட்சி 1888-ம் ஆண்டு துவக்கப்பட்டது.
இந்தக் கட்சியின் தலைவர் அல்பிரட் குசென்போவர் (Alfred Gusenbauer) ஆவார்.
2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹெயின்ஸ் ஃபிஷர் (Heinz Fischer), 2 166 690 வாக்குகள் (52.4%) பெற்று வெற்றி பெற்றார்.
வெளி இணைப்புகள்
பகுப்பு:ஆஸ்திரியா நாட்டின் அரசியல் கட்சிகள்
கருவயிற்றுப் பூங்குயில்
கருவயிற்றுப் பூங்குயில் (Phaenicophaeus diardi) என்பது குயிற் குடும்பத்தில் பூங்குயில் பேரினத்தில் உள்ள ஒரு அழகிய பறவையாகும். இவ்வினம் புரூணை, இந்தோனேசியா, மலேசியா, மியன்மார், சிங்கப்பூர், தாய்லாந்து போன்ற தென்கிழக்காசிய நாடுகளில் காணப்படுகின்றது.
இதன் இயற்கை வாழிடங்கள் அயன மண்டல மற்றும் துணை அயன மண்டல ஈரலிப்பான தாழ்நிலக் காடுகளும் துணை அயன மண்டல அல்லது அயன மண்டலக் கண்டற் காடுகளும் ஆகும். தென்கிழக்காசியாவில் இவ்வினத்தின் வாழிட இழப்பு இதன் இருப்பைக் கேள்விக்குறியாக்கியுள்ளது.
மூலம்
பகுப்பு:பூங்குயில்கள் பகுப்பு:ஆசியப் பறவைகள்
திருமலைச்சேரி ஊராட்சி
திருமலைச்சேரி ஊராட்சி (Thirumalaicheri Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள வாலாஜாபேட்டை வட்டாரத்தில் அமைந்துள்ளது. இந்த ஊராட்சி, இராணிப்பேட்டை சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2423 ஆகும். இவர்களில் பெண்கள் 1143 பேரும் ஆண்கள் 1280 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கமல்பூர் சட்டமன்றத் தொகுதி
மேற்கோள்கள்
பகுப்பு:அசாம் சட்டமன்றத் தொகுதிகள்
ஐசோடோன்
இரண்டு அணுக்கருக்கள் ஒரே நியூத்திரன் எண்ணையும், ஆனால், வெவ்வேறு அணு எண்ணையும் கொண்டிருக்குமானால், அவை சமப்போக்கு (Isotones) அல்லது ஐசடோன்கள் என அழைக்கப்படும். எடுத்துக்காட்டாக அணுக்கள் போரான்-12 இனையும் கார்பன்-13 இனையும் எடுத்துக் கொண்டால், போரானில் 5 புரோத்தன்களும், 7 நியூத்திரன்களும் உள்ளன, கார்பனில் 6 புரோத்தன்களும், 7 நியூத்திரன்களும் உள்ளன. எனவே போரான்-12 உம் கார்பன்-13 உம் ஐசோடோன்களாகும். மேலும் குளோரின்-37, ஆர்கான்-38, பொட்டாசியம்-39, கால்சியம்-40 முதலிய அணுக்களும் ஐசோடோன்களாகும் இவைகளில் முறையே 20 நியூட்ரான்களுள்ளன.
செருமானிய இயற்பியலாளர் கே. கூகன்கெய்மர் சமதானியில் உள்ள புரோத்தனை அகற்றிவிட்டு நியூத்திரனைச் சேர்த்து ஐசோடோன் என முதலில் குறித்தார்.
மேற்கோள்கள்
பகுப்பு:அணுக்கருவியல்
வராகசுவாமி கோயில், திருமலை
ஸ்ரீ வராகசுவாமி கோயில் (Sri Varahaswamy Temple) அல்லது பூ வராகசாமி கோயில் என்பது இந்தியாவின் ஆந்திர மாநிலத்தின் சித்தூர் மாவட்டம் திருப்பதியில் உள்ள திருமலை என்ற மலை நகரத்தில் அமைந்துள்ள ஒரு இந்து-வைணவத் கோயில். இந்த கோயில் விஷ்ணுவின் மூன்றாவது அவதாரமான வராக கடவுளுக்கு அர்ப்பணிக்கப்பட்டுள்ளது. சுவாமியின் புஷ்கரிணியின் வடமேற்கு மூலையில், திருமலை வெங்கடசாலபதி கோயிலின் வடக்கு வளாகத்தில் இந்த கோயில் அமைந்துள்ளது. இந்த கோயில் வெங்கடேசுவரர் சன்னதியை விடப் பழமையானது என்று நம்பப்படுகிறது.
மத முக்கியத்துவம்
புராணத்தின் படி, இரணியாட்சன் என்ற அரக்கனிடமிருந்து பூமியைக் காப்பாற்றிய பின்னர், விஷ்ணுவின் பன்றி அவதாரத்தில் வராக சுவாமி புஷ்கரிணியின் வடக்கு கரையில் தங்கியிருந்தார். எனவே திருமலை மலைகள் ஆதிவரகதலம் என்றும் குறிப்பிடப்படுகிறது. தற்போதைய கலியுகத்தின் தொடக்கத்தில், வராகசுவாமி தனது வேண்டுகோளின் பேரில் விஷ்ணு - வெங்கடேஸ்வராவின் மற்றொரு வடிவத்திற்கு நிலத்தை நன்கொடையாக வழங்கினார். ஒரு நன்றியுணர்வாக, வெங்கடேஸ்வரா வராகவுக்கு முதல் மணி ஒலித்து, பூஜை மற்றும் நைவேத்யம் (உணவுப் பிரசாதம்) ஆகியவற்றை வழங்கினார். இது இன்றும் ஒரு பாரம்பரியமாகப் பின்பற்றப்படுகிறது.
பக்தர்கள் வெங்கடாசலபதியினை வணங்குவதற்கு முன்பாக வராகசுவாமியின் தரிசனம் ("பார்வை") பெறப் பரிந்துரைக்கப்படுகிறார்கள். வராக தரிசனம் செய்யாமல் திருப்பதி யாத்திரை முழுமையடையாது என்று நம்பப்படுகிறது.
வரலாறு
இந்த கோயில் கி.பி 1535 ஆம் ஆண்டில் பேடா திருமலச்சார்யாவால் புதுப்பிக்கப்பட்டது.
நிர்வாகம்
திருமலை வெங்கடாசலபதி கோயிலின் ஒரு பகுதியாக அமைந்துள்ள இக்கோயில் திருமலை திருப்பதி தேவஸ்தானத்தால் நிர்வகிக்கப்படுகிறது.
கட்டிடக்கலை
சுவாமி புஷ்கரிணியின் வடக்கு கரையில் அமைந்துள்ள இந்த பாறை கோயில் வெங்கடேஸ்வரர் கோயிலின் வடக்கு மாட தெருவிலிருந்து அணுகப்படுகிறது.
பூஜைகள் மற்றும் பண்டிகைகள்
வைகனாச ஆகமத்தின்படி தினசரி சடங்குகள் நடத்தப்படுகின்றன. வராகசுவாமி கோயிலின் முக மண்டபத்தில் வருடாந்திர பிரம்மோத்சவங்கள், வைகுண்டஏகாதேசி, ரதசப்தமி ஆகியவற்றின் போது சக்ரஸ்னம் நிகழ்வு நடைபெறும். வராக ஜெயந்தியும் கொண்டாடப்படுகிறது.
மேற்கோள்கள்
பகுப்பு:Coordinates not on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:சித்தூர் மாவட்டத்திலுள்ள கோயில்கள் பகுப்பு:ஆந்திர இந்துக் கோயில்கள்
திருமூலர்
திருமூலர் அல்லது திருமூல நாயனார் சேக்கிழார் சுவாமிகளால் புகழ்ந்து பேசப்பட்ட அறுபத்து மூன்று நாயன்மார்களில் ஒருவரும், பதினெண் சித்தர்களுள் ஒருவரும் ஆவார். இவர் சிறந்த ஞானியாய் விளங்கியவர். திருமூலர் வரலாற்றை நம்பியாண்டார் நம்பிகள் திருத்தொண்டர் திருவந்தாதியில் சுருக்கமாய்க் கூறுகிறார். இவர் வாழ்ந்த காலம் பொ.ஊ.மு. 5000 வருடங்களுக்கு முந்தயது எனினும் இவரால் அருளப்பட்ட திருமந்திரமாலை பல காலத்திற்கு பின்னரே உலகிற்கு வழங்கப்பட்டது என்பதால் தற்கால அறிஞர்கள் பொ.ஊ. என்று கூறுகின்றனர். இது 3000 பாடல்களைக் கொண்டது. இதனைச் சைவத்திருமுறை பன்னிரண்டினுள் பத்தாவது திருமுறையாய்த் தொகுத்துள்ளனர்.
திருமூல சித்தர்
திருமூலர் பெயரில் 12-இக்கு மேற்பட்ட நூல்கள் வெளிவந்துள்ளன. அவை பொ.ஊ. 16-ஆம் நூற்றாண்டில் தோன்றியவை. இவர் திருமூலர் அல்லர். திருமூல சித்தர். வைத்தியம், யோகம், ஞானம் முதலான பொருள்கள் பற்றியவை அவை. திருமூலர் திருமந்திரம் கலிவிருத்தம் என்னும் யாப்பினால் ஆன நூல். பிற்காலத்தில் கலிவிருத்த யாப்பில் தோன்றிய நூல்கள் பலவற்றிற்குத் திருமூலர் பெயரைச் சேர்த்துவிட்டனர். இப்படி உருவான ஒரு புலவரின் பெயர்தான் திருமூல சித்தர்.
புராணத்தில் திருமூலர்
திருக்கையிலாயத்தில் சிவபெருமானது திருக்கோயிலுக்கு முதற்பெரும் காவல்பூண்ட திருநந்தி தேவரது திருவருள்பெற்ற மாணாக்கருள் அணிமா முதலிய எண்வகைச் சித்திகளும் (அட்டமா சித்திகள்) கைவரப்பெற்ற சிவயோகியார் ஒருவர் இருந்தார். அவர் அகத்திய முனிவரிடத்திற் கொண்ட நட்பினால் அவரோடு சிலகாலம் தங்குவதற்கு எண்ணி அம்முனிவர் எழுந்தருளிய பொதியமலையை அடையும் பொருட்டுத் திருக்கயிலையினின்றும் புறப்பட்டுத் தென்திசை நோக்கிச் சென்றார். செல்லும் வழியில் திருக்கேதாரம், பசுபதிநாத் கோவில், அவிமுத்தம் (காசி), விந்தமலை, திருப்பருப்பந்தம், திருக்காளத்தி, திருவாலங்காடு ஆகிய திருத்தலங்களைப் பணிந்தேத்திக் காஞ்சி நகரையடைந்து திருவேகம்பப்பெருமானை இறைஞ்சிப்போற்றி, அந்நகரிலுள்ள சிவயோகியார்களாகிய தவமுனிவர்களுடன் அன்புடன் அளவளாவி மகிழ்ந்தார். பின்னர்த் திருவதிகையையடைந்து முப்புரமெரித்த பெருமானை வழிபட்டுப் போற்றி, இறைவன் அற்புதத் திருக்கூத்தாடியருளும் திருவம்பலத்தினைத் தன்னகத்தே கொண்டு திகழும் பொற்பதியாகிய பெரும்பற்றப்புலியூரை வந்தடைந்தார். எல்லாவுலங்களும் உய்யும்படி ஐந்தொழில் திருக்கூத்து இயற்றியருளும் கூத்தப்பெருமானை வணங்கித் துதித்துச் சிந்தை களிகூர்ந்தார். பசுகரணங்கள் சிவகரணங்களாகிய தூய நிலையில் தம்முள்ளத்தே பொங்கியெழுந்த சிவபோதமாகிய மெய்யுணர்வினால் சிவானந்தத் திருக்கூத்தினைக் கண்டுகளித்து ஆராத பெரு வேட்கையினால் அத்திருத்தலத்தில் தங்கியிருந்தார்.